Én topp - mange flopper
På langt nær alt imponerte like mye. Spesielt Remas Rio Grande hotdog, solgt inn som en Texasstyle røykt bratwurst, fikk unngjelde. Flere i panelet endte opp med å spytte ut pølsen. Heller ikke Kiwis Gildewurst, som ifølge teksten på pølsepakken skal være pølser av ypperste kvalitet «laget med lidenskap og utsøkte råvarer», falt i smak.Smakspanelet består av kjøkkensjef ved grillrestauranten St. Lars, Lars Laurentius Paulsen, tidligere dobbelt norgesmestere i grilling Jan Ivar Nykvist og Marius Eriksen. Med seg fikk de hjelp av programleder på NRK Sommeråpent, Ingrid Gjessing Linhave og de to barna til Marius Eriksen, Tiril (9) og Ferdinand (12). Ved grillen sto kokk og medlem av det samme NM laget i grilling, Team Landmann, Gro Odden Skar. Testen er gjennomført som en blindtest. Pris er ikke vektlagt. De 19 grillnyhetene er handlet inn av VG s journalister hos lavpriskjedene Rema, Rimi, Kiwi og Prix. VG har foretatt et utvalg av forskjellige type grillråvarer. Dette er ikke en test av alle årets grillnyheter. Smakstesten ble utført onsdag 20. juni 2012.
En liten luftig og tacokrydret hamburger fra Rema suser til topps blant årets grillnyheter. Men les nøye før handleturen: Det hagler av enere!